Държавен вестник, бр. 68, 2015 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  68
инспекции в съответствие с изискванията на 
тази конвенция.
4. Помощ при непредвидени ситуации:
При поискване от някоя страна – предос­
тавяне на помощ, inter alia, чрез изпращане 
на експерти до обектите, където е възникнала 
промишлена авария, за предоставяне на кон­
султантска или друг вид помощ за реагиране 
при възникване на промишлена авария.
ПРИЛОЖЕНИЕ XIII
АРБИТРАЖ
1. Страната ищец или страните ищци уведо­
мяват секретариата, че страните са се споразуме­
ли да отнесат спора до арбитраж съгласно член 
21, параграф 2 от конвенцията. В уведомлението 
се съдържа предметът на спора, подлежащ на 
арбитраж, и в частност включва членовете от 
тази конвенция, чието тълкуване или прилага­
не е предмет на спора. Секретариатът предава 
получената информация на всички страни по 
конвенцията.
2. Арбитражният съд се състои от трима 
членове. Всяка от страните в спора – страната 
или страните ищци и другата страна или стра­
ни, назначават по един арбитър и назначените 
арбитри определят третия арбитър, който става 
председател на арбитражния съд. Последният 
не може да бъде гражданин на която и да е от 
страните по спора, нито пък постоянното му 
местоживеене да бъде на територията на някоя 
от тези страни или да е нает на работа от тях 
или да се е занимавал със случая в качеството 
на какъвто и да е.
3. Ако председателят на арбитражния съд не 
бъде определен в рамките на два месеца след 
назначаването на втория арбитър, изпълнител­
ният секретар на Икономическата комисия за 
Европа, по искане от която и да е от страните 
по спора, го определя в последващ срок от 
два месеца.
4. Ако една от страните по спора не на­
значи свой арбитър в срок от два месеца след 
получаване на искането, другата страна може 
да информира изпълнителния секретар на 
Икономическата комисия за Европа, който 
определя председателя на арбитражния съд 
в срок до два месеца. След назначаването си 
председателят на арбитражния съд изисква от 
страната, която все още не е назначила арбитър, 
да направи това в срок от два месеца. След този 
период той уведомява изпълнителния секретар 
на Икономическата комисия за Европа, който 
извършва това назначение в последващ срок 
от два месеца.
5. Арбитражният съд произнася своето реше­
ние в съответствие с международното право и в 
съответствие с разпоредбите на тази конвенция.
6. Всеки арбитражен съд, съставен съгласно 
разпоредбите на това приложение, изготвя свои 
процедурни правила.
7. Решенията на арбитражния съд както 
по процедурни въпроси, така и по въпроси по 
същество се вземат с мнозинство от гласовете 
на неговите членове.
8. Арбитражният съд може да предприеме 
всякакви подходящи мерки с цел да установи 
факти по спора.
9. Страните по спора подпомагат дейността на 
арбитражния съд и по-специално, използвайки 
всички средства, с които разполагат: 
(а) Предоставят на арбитражния съд всички 
документи, средства и информация, отнасящи 
се до спора;
(б) Дават възможност на арбитражния съд, 
когато това е необходимо, да призовава сви­
детели или експерти и да получава показания 
от тях.
10. Страните по спора и арбитрите пазят 
поверителността на всяка конфиденциална 
информация, получена по време на работата 
на арбитражния съд.
11. По искане на някоя от страните арби­
тражният съд може да препоръча временни 
мерки за защита.
12. Ако някоя от страните по спора не се 
яви пред арбитражния съд или не представи 
своя случай, другата страна може да поиска от 
арбитражния съд да продължи процедурните 
си действия и да постанови решението си. От­
съствието на страна или невъзможността є да 
защити своята позиция не спира процедурните 
действия.
13. Арбитражният съд може да изслуша и 
постанови насрещни искове, произтичащи пряко 
от предмета на спора.
14. Освен ако арбитражният съд не опреде­
ли друго поради специални обстоятелства по 
делото, разходите на арбитражния съд, вклю­
чително възнагражденията на неговите члено­
ве, се поемат поравно от страните по спора. 
Арбитражният съд води отчет на всичките си 
разходи и представя окончателен отчет в тази 
връзка на страните по спора.
15. Всяка страна по тази конвенция, имаща 
правен интерес по предмета на спора и която 
може да бъде засегната от арбитражното решение 
по случая, може да вземе участие в процедурата 
със съгласието на арбитражния съд.
16. Арбитражният съд постановява реше­
нието си в рамките на пет месеца от датата 
на сформирането си, освен ако не намери за 
наложително да удължи срока за период не 
по-дълъг от пет месеца.
17. Решението на арбитражния съд се съ­
провожда от обосновка с мотивите за взетото 
решение. Решението е окончателно и задъл­
жително за страните по спора. Решението се 
предава от арбитражния съд на страните по 
спора и секретариата. Секретариатът предава 
получената информация на всички страни по 
конвенцията.
18. Всеки спор, който може да възникне между 
страните относно тълкуването или изпълнени­
ето на решението, може да бъде изложен от 
всяка от страните пред арбитражния съд, който 
го е постановил, или ако той не може да бъде 
сезиран, пред друг арбитражен съд, сформиран 
за тази цел по същия начин, както и първия.
5767